CELEX: 42014X0325(01)
Language: et
Date: 2014-03-25 00:00:00
Title: Ühinenud Rahvaste Organisatsiooni Euroopa Majanduskomisjoni (UNECE) eeskiri nr 56 – Mopeedide ja mopeedidena käsitletavate sõidukite esilaternate tüübikinnituse ühtsed sätted

25.3.2014   
            
            
               ET
            
            
               Euroopa Liidu Teataja
            
            
               L 89/77
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 uusimast versioonist, mis on kättesaadav veebisaidil:
   http://www.unece.org/trans/main/wp29/wp29wgs/wp29gen/wp29fdocstts.html
   
      Ühinenud Rahvaste Organisatsiooni Euroopa Majanduskomisjoni (UNECE) eeskiri nr 56 – Mopeedide ja mopeedidena käsitletavate sõidukite esilaternate tüübikinnituse ühtsed sätted
   
   Sisaldab kogu kehtivat teksti kuni:
   01-seeria muudatused – jõustumise kuupäev: 12. september 2001
   SISUKORD
   EESKIRI
   
               1.
            
            Reguleerimisala
         
               2.
            
            Tüübi määratlus
         
               3.
            
            Tüübikinnituse taotlemine
         
               4.
            
            Märgistus
         
               5.
            
            Tüübikinnitus
         
               6.
            
            Üldnõuded
         
               7.
            
            Erinõuded
         
               8.
            
            Värvilisi hajutiklaase ja filtreid käsitlevad sätted
         
               9.
            
            Toodangu vastavus
         
               10.
            
            Karistused toodangu mittevastavuse korral
         
               11.
            
            Esilaterna tüübi muutmine ja tüübikinnituse laiendamine
         
               12.
            
            Tootmise lõpetamine
         
               13.
            
            Tüübikinnituskatsete eest vastutavate tehniliste teenistuste ja haldusasutuste nimed ja aadressid
         
               14.
            
            Üleminekusätted
         LISAD
   
               1. lisa. –
            
            Teatis esilaternatüübi tüübikinnituse andmise, laiendamise, andmisest keeldumise või tühistamise või tootmise lõpetamise kohta kooskõlas eeskirjaga nr 56
         
               2. lisa. –
            
            Tüübikinnitusmärgi kujundus
         
               3. lisa. –
            
            Fotomeetrilised mõõtmised
         
               4. lisa. –
            
            Toodangu vastavuse kontrollimise menetluse miinimumnõuded
         
               5. lisa. –
            
            Kontrollija teostatavale proovivõtule esitatavad miinimumnõuded
         1.   REGULEERIMISALA
   Käesolevat eeskirja kohaldatakse üht lähituld kiirgavate, hõõglampidega varustatud esilaternate suhtes, mis on ette nähtud paigaldamiseks mopeedidele (1) ja mopeedina käsitletavatele sõidukitele.
   2.   TÜÜBI MÄÄRATLUS
   Eri „tüüpi” esilaternad on esilaternad, mis erinevad üksteisest järgmiste oluliste näitajate poolest:
   
               2.1.
            
            
               kaubanimi või kaubamärk;
            
         
               2.2.
            
            
               optilise süsteemi omadused;
            
         
               2.3.
            
            
               niisuguste osade lisamine või kõrvaldamine, mis võivad peegeldumise, murdumise või neeldumise tõttu muuta optilist mõju. Muutus esilaternate tulede värvuses ilma muude omaduste muutumiseta ei kujuta endast muutust esilaterna tüübis. Seetõttu antakse sellistele esilaternatele sama tüübikinnitusnumber.
            
         3.   TÜÜBIKINNITUSE TAOTLEMINE
   Tüübikinnitustaotluse esitab kaubanime või kaubamärgi omanik või tema nõuetekohaselt volitatud esindaja. Igale taotlusele lisatakse:
   
               3.1.
            
            
               kolmes eksemplaris joonised, mis on piisavalt üksikasjalikud, et võimaldada tüübi määramist. Joonistel peab olema näidatud tüübikinnitusnumbri paiknemine ning esilaterna eestvaade ja vertikaalne ristlõige koos hajutiklaasi optiliste soonte ja tahukatega;
            
         
               3.2.
            
            
               lühike tehniline kirjeldus, kus on esitatud eelkõige hõõglambi kategooria;
            
         
               3.3.
            
            
               kaks värvitu hajutiklaasiga seadet (2).
            
         
               3.4.
            
            
               Pädev asutus teeb enne tüübikinnituse andmist kindlaks, kas on kehtestatud rahuldav kord, millega tagatakse toodangu vastavuse tõhus kontroll.
            
         4.   MÄRGISTUS
   
               4.1.
            
            
               Tüübikinnituse saamiseks esitatud esilaternatel peavad olema järgmised selgelt loetavad ja kustutamatud märgised:
               
                           4.1.1.
                        
                        
                           taotleja kaubanimi või -märk;
                        
                     
                           4.1.2.
                        
                        
                           esitatud hõõglambi kategooria.
                        
                     
         
               4.2.
            
            
               Lisaks peab hajutiklaasil ja korpusel (mis hõlmab peegeldit) (3) olema piisava suurusega ala tüübikinnitusmärgi jaoks; need alad peavad olema tähistatud punktis 3.1 osutatud joonistel.
            
         5.   TÜÜBIKINNITUS
   
               5.1.
            
            
               Tüübikinnitus antakse, kui tüübikinnituse saamiseks punkti 3 kohaselt esitatud seadmed vastavad käesoleva eeskirja nõuetele.
            
         
               5.2.
            
            
               Igale kinnitatud tüübile antakse tüübikinnitusnumber. Selle kaks esimest kohta (praegu 00, mis tähendab eeskirja algversiooni) näitavad muudatuste seeriat, mis hõlmab kõige viimast tehnilist muudatust, mis tüübikinnituse väljastamise ajaks on eeskirja tehtud. Üks ja sama kokkuleppeosaline ei tohi ühele esilaternatüübile antud numbrit anda teisele esilaternatüübile.
            
         
               5.3.
            
            
               Teade esilaternatüübile käesoleva eeskirja kohase tüübikinnituse andmise, laiendamise või andmisest keeldumise kohta esitatakse käesolevat eeskirja rakendavatele 1958. aasta kokkuleppe osalistele käesoleva eeskirja 1. lisas esitatud vormil.
            
         
               5.4.
            
            
               Igal seadmel, mis vastab käesoleva eeskirja kohaselt kinnitatud tüübile, peab olema punktis 4.2 osutatud aladel lisaks punktis 4.1 osutatud märgistele ka:
            
         
               5.4.1.
            
            
               rahvusvaheline tüübikinnitusmärk, (4) mis koosneb:
               
                           5.4.1.1.
                        
                        
                           ringjoonega ümbritsetud E-tähest, millele järgneb tüübikinnituse andnud riigi tunnusnumber (5);
                        
                     
                           5.4.1.2.
                        
                        
                           tüübikinnitusnumbrist;
                        
                     
         
               5.5.
            
            
               Punktis 5.4 osutatud märgised peavad olema selgesti loetavad ja kustutamatud.
            
         
               5.6.
            
            
               Käesoleva eeskirja 2. lisas on esitatud näide tüübikinnitusmärgi asetuse kohta.
            
         6.   ÜLDNÕUDED
   
               6.1.
            
            
               Iga seade peab vastama käesoleva eeskirja punkti 7 nõuetele.
            
         
               6.2.
            
            
               Esilaternad tuleb projekteerida ja valmistada nii, et tavapärastes kasutustingimustes, sõltumata neile mõjuda võivast vibratsioonist, oleks kindlustatud nende nõuetekohane toimimine ja käesoleva eeskirjaga ettenähtud omaduste säilimine.
            
         
               6.3.
            
            
               Osad, mille abil hõõglamp on kinnitatud peegeldi külge, peavad olema valmistatud nii, et hõõglambi saab ka pimedas asetada ainult õigesse asendisse.
            
         7.   ERINÕUDED
   
               7.1.
            
            
               Hajutiklaasi õige paigutus optikasüsteemi suhtes peab olema ühemõtteliselt märgistatud ja hajutiklaas ei tohi töötamise ajal pöörduda.
            
         
               7.2.
            
            
               Esilaternate valgustuse mõõtmiseks kasutatakse käesoleva eeskirja 3. lisas kirjeldatud mõõteekraani ja standardset hõõglampi sileda ja värvitu lambipirniga S3- kategooriast vastavalt eeskirjale nr 37.
               Standardset hõõglampi kohandatakse etalonvalgusvooga vastavalt nimetatud lampidele eeskirjas nr 37 ette nähtud väärtustele.
            
         
               7.3.
            
            
               Valgusvihu varju piir peab olema piisavalt terav, et selle abil oleks võimalik saavutada rahuldav suunatus. Varju piir peab olema mõlemas suunas põhiliselt horisontaalne ja võimalikult sirge vähemalt 900 mm ulatuses, mõõdetuna 10 meetri kauguselt.
               3. lisa kohaselt suunatud esilaternad peavad vastama nimetatud lisas sätestatud nõuetele.
            
         
               7.4.
            
            
               Valguslaigul ei tohi olla nähtavust halvendavaid kõrvalekaldeid külgsuunas.
            
         
               7.5.
            
            
               Valgustustihedust punktis 7.2 nimetatud ekraani mõõdetakse fotoretseptori abil, mille tegelik tajupind asub 65 mm küljepikkusega ruudu sees.
            
         8.   VÄRVILISI HAJUTIKLAASE JA FILTREID KÄSITLEVAD SÄTTED
   8.1.   Tüübikinnituse võib anda esilaternatele, mis kiirgavad värvitu lambiga kas värvitut või valikkollast valgust. Rahvusvahelise Valgustuskomisjoni (CIE) värvsuskoordinaatidena väljendatud asjaomased kolorimeetrilised näitajad on kollaste hajutiklaaside või filtrite puhul järgmised:
   valikkollane filter (varje või hajutiklaas)
   
               piir punase suunas
            
            
               y ≥
            
            
               0,138 + 0,58 x
            
         
               piir rohelise suunas
            
            
               y ≤
            
            
               1,29 x – 0,1
            
         
               piir valge suunas
            
            
               y ≤
            
            
               – x + 0,966
            
         
               piir spektrivärvi suunas
            
            
               y ≤
            
            
               – x + 0,992
            
         mida võib väljendada ka järgmiselt:
   
               dominantlainepikkus
            
            
               575 - 585 nm
            
         
               puhtusetegur
            
            
               0,90 – 0,98
            
         Valgusläbivus peab olema ≥ 0,78
   Valgusläbivus määratakse kindlaks valgusallika abil, mille värvustemperatuur on 2 854 °K. (Vastavalt Rahvusvahelise Valgustuskomisjoni (CIE) valgusliigile A.)
   8.2.   Filter peab olema esilaterna osa ning olema kinnitatud esilaterna külge nii, et kasutaja ei saaks seda kogemata ega tavaliste tööriistadega tahtlikult eemaldada.
   8.3.   Märkus värvuse kohta
   Et käesoleva eeskirja alusel antakse tüübikinnitus vastavalt punktile 8.1 kas värvitut või valikkollast valgust kiirgavale esilaternatüübile, ei takista kokkuleppe, millele käesolev eeskiri on lisatud, artikkel 3 kokkuleppeosalisi keelustamast nende registreeritud sõidukitel esilaternaid, mis kiirgavad värvitut või valikkollast valgust.
   9.   TOODANGU VASTAVUS
   
               9.1.
            
            
               Käesoleva eeskirja alusel tüübikinnituse saanud laternaid tuleb toota nii, et need vastaksid kinnitatud tüübile, täites punktides 7 ja 8 sätestatud nõudeid.
            
         
               9.2.
            
            
               Punkti 9.1 nõuete täitmise kontrollimiseks tehakse asjakohane toodangu kontroll.
            
         
               9.3.
            
            
               Tüübikinnituse omanik peab eelkõige:
               
                           9.3.1.
                        
                        
                           tagama toodete kvaliteedi tulemusliku kontrollimise menetluste olemasolu;
                        
                     
                           9.3.2.
                        
                        
                           pääsema juurde seadmetele, mis on vajalikud kinnitatud tüübile vastavuse kontrollimiseks;
                        
                     
                           9.3.3.
                        
                        
                           tagama katsetulemuste registreerimise ning nendega seotud dokumentide kättesaadavuse ajavahemikus, mis määratakse kindlaks kooskõlas haldusteenistusega;
                        
                     
                           9.3.4.
                        
                        
                           analüüsima igat liiki katsete tulemusi, et kontrollida tootenäitajaid ning tagada nende püsivus, võttes arvesse tööstustoodangu puhul lubatud kõikumisi;
                        
                     
                           9.3.5.
                        
                        
                           tagama, et iga tootetüübi puhul tehakse vähemalt käesoleva eeskirja 4. lisas ettenähtud katsed;
                        
                     
                           9.3.6.
                        
                        
                           tagama, et kui on võetud näidiseid, millel ilmneb asjaomasele katsetüübile mittevastavust, valitakse uued näidised ja korratakse katset. Tuleb teha kõik võimalik, et taastada asjaomase toodangu vastavus nõuetele.
                        
                     
         
               9.4.
            
            
               Tüübikinnituse andnud pädev asutus võib igal ajal kontrollida igas tootmisüksuses kohaldatavaid nõuetele vastavuse kontrollimise meetodeid.
               
                           9.4.1.
                        
                        
                           Igal kontrollimisel tuleb kontrollijale esitada katsetulemused ja toodangu ülevaatuse tulemused.
                        
                     
                           9.4.2.
                        
                        
                           Kontrollija võib pisteliselt valida näidiseid katsetamiseks tootja laboris. Näidiste väikseima arvu kindlaksmääramisel võib arvesse võtta tootja tehtud kontrollide tulemusi.
                        
                     
                           9.4.3.
                        
                        
                           Kui kvaliteedi tase osutub ebarahuldavaks või kui on vaja kontrollida eelmise punkti alusel tehtud katsete paikapidavust, valib kontrollija 5. lisa kriteeriumidest lähtudes näidised, mis saadetakse tüübikinnituskatseid teinud tehnilisele teenistusele.
                        
                     
                           9.4.4.
                        
                        
                           Pädev asutus võib korraldada mis tahes käesoleva eeskirjaga ettenähtud katseid. Katsed tehakse juhuslikult valitud näidistega, kahjustamata sellega tootja tarnekohustusi, ning kooskõlas 5. lisas sätestatud kriteeriumidega.
                        
                     
                           9.4.5.
                        
                        
                           Pädeva asutuse eesmärk on teha kontrolli kord aastas. Kontrolli tehakse aga pädeva asutuse äranägemisel ja sõltuvalt sellest, kuivõrd pädev asutus usaldab toodangu nõuetele vastavuse tõhusa kontrolli tagamiseks võetud meetmeid. Negatiivsete tulemuste korral tagab pädev asutus selle, et võimalikult kiiresti võetakse toodangu nõuetele vastavuse taastamiseks vajalikud meetmed.
                        
                     
         
               9.5.
            
            
               Ilmsete defektidega esilaternaid ei võeta arvesse.
            
         10.   KARISTUSED TOODANGU MITTEVASTAVUSE KORRAL
   
               10.1.
            
            
               Esilaternatüübile käesoleva eeskirja kohaselt antud tüübikinnituse võib tühistada, kui nõuded ei ole täidetud või kui tüübikinnitusmärki kandev esilatern ei vasta kinnitatud tüübile.
            
         
               10.2.
            
            
               Kui käesolevat eeskirja kohaldav 1958. aasta kokkuleppe osaline tühistab tüübikinnituse, mille ta on eelnevalt andnud, teavitab ta sellest käesoleva eeskirja 1. lisas esitatud vormi abil kohe teisi kokkuleppeosalisi, kes kohaldavad käesolevat eeskirja.
            
         11.   ESILATERNA TÜÜBI MUUTMINE JA TÜÜBIKINNITUSE LAIENDAMINE
   
               11.1.
            
            
               Igast sõiduki tüübi muudatusest teatatakse esilaterna tüübikinnituse väljastanud haldusasutusele. Sellisel juhul võib asutus:
               
                           11.1.1.
                        
                        
                           võtta seisukoha, et tõenäoliselt ei avalda tehtud muudatused märgatavat ebasoovitavat mõju ning et esilaternatüüp vastab igal juhul endiselt nõuetele või
                        
                     
                           11.1.2.
                        
                        
                           nõuda katsete eest vastutavalt tehniliselt teenistuselt uut katsearuannet.
                        
                     
         
               11.2.
            
            
               Tüübikinnituse andmisest või sellest keeldumisest teatatakse koos muudatuste täpsustustega kõikidele käesolevat eeskirja kohaldavatele kokkuleppeosalistele punktis 5.3 täpsustatud korras.
            
         
               11.3.
            
            
               Tüübikinnituse laienduse andnud pädev asutus määrab kõnealusele laiendusele seerianumbri ja teavitab sellest käesolevat eeskirja kohaldavaid 1958. aasta kokkuleppe osalisi, kasutades selleks käesoleva eeskirja 1. lisas esitatud näidisele vastavat teatisevormi.
            
         12.   TOOTMISE LÕPETAMINE
   Kui tüübikinnituse omanik lõpetab käesoleva eeskirja kohaselt tüübikinnituse saanud esilaterna tootmise, teatab ta sellest tüübikinnituse andnud asutusele. Pärast asjaomase teatise saamist teatab kõnealune asutus sellest käesoleva eeskirja 1. lisas esitatud vormi kohase teatisega teistele käesolevat eeskirja kohaldavatele 1958. aasta kokkuleppe osalistele.
   13.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID
   Käesolevat eeskirja kohaldavad 1958. aasta kokkuleppe osalised edastavad ÜRO sekretariaadile tüübikinnituskatsete tegemise eest vastutavate tehniliste teenistuste nimed ja aadressid ning nende haldusasutuste nimetused ja aadressid, kes väljastavad tüübikinnitusi ja kellele tuleb saata teistes riikides välja antud tõendid tüübikinnituse andmise, laiendamise, andmisest keeldumise või tühistamise kohta.
   14.   ÜLEMINEKUSÄTTED
   
               14.1.
            
            
               Kuus kuud pärast eeskirja nr 113 ametlikku jõustumiskuupäeva lõpetavad käesolevat eeskirja kohaldavad kokkuleppeosalised käesoleva eeskirja kohaste Euroopa Majanduskomisjoni (ECE) tüübikinnituste andmise.
            
         
               14.2.
            
            
               Käesolevat eeskirja kohaldavad kokkuleppeosalised ei tohi keelduda käesoleva eeskirja 01-seeria muudatuste kohaste tüübikinnituste laienduste andmisest.
            
         
               14.3.
            
            
               Käesoleva eeskirja kohased tüübikinnitused, mis on antud enne eeskirja nr 113 jõustumiskuupäeva, ja kõik tüübikinnituste laiendused, kaasa arvatud need, mis on antud käesoleva eeskirja algversiooni kohaselt, kehtivad tähtajatult.
            
         
               14.4.
            
            
               Käesolevat eeskirja kohaldavad kokkuleppeosalised jätkavad esilaternate tüübikinnituste andmist käesoleva eeskirja 01-seeria muudatuste või algversiooni kohaselt, tingimusel et kõnealused esilaternad on ette nähtud kasutuses olevatele sõidukitele asendusseadmena paigaldamiseks.
            
         
               14.5.
            
            
               Alates eeskirja nr 113 ametlikust jõustumiskuupäevast ei tohi ükski käesolevat eeskirja kohaldav kokkuleppeosaline keelata uuele sõidukitüübile sellise esilaterna paigaldamist, mis on saanud tüübikinnituse eeskirja nr 113 alusel.
            
         
               14.6.
            
            
               Käesolevat eeskirja kohaldavad kokkuleppeosalised lubavad jätkuvalt paigaldada sõidukitüübile või sõidukile esilaternaid, mis on saanud tüübikinnituse käesoleva eeskirja kohaselt.
            
         
               14.7.
            
            
               Käesolevat eeskirja kohaldavad kokkuleppeosalised lubavad jätkuvalt kasutuses olevale sõidukile paigaldada või sellisel sõidukil kasutada esilaternat, mis on saanud tüübikinnituse käesoleva eeskirja algversiooni kohaselt, tingimusel et esilatern on ette nähtud asendusseadmena paigaldamiseks.
            
         
      (1)  Nagu määratletud 1968. aasta teeliikluse konventsiooni I peatüki artiklis 1m (E/CONF.56/16/Rev.l).
   
      (2)  Kui esilaternat on kavas toota värvilise hajutiklaasiga, tuleb eraldi värvikatseteks esitada kaks värvilise hajutiklaasi näidist.
   
      (3)  Kui hajutiklaasi ei saa korpusest (mis hõlmab peegeldit) eraldada, piisab vastavast alast hajutiklaasil.
   
      (4)  Kui eri tüüpi esilaternatel on identne hajutiklaas või identne peegeldi, võib hajutiklaasil ja peegeldil olla mitu nende esilaterna tüüpide tüübikinnitusmärki, tingimusel et konkreetsele tüübile antud tüübikinnitusnumbrit on võimalik üheselt kindlaks määrata.
   
      (5)  1958. aasta kokkuleppe osaliste tunnusnumbrid on esitatud sõidukite ehitust käsitleva konsolideeritud resolutsiooni (R.E.3) 3. lisas (dokument TRANS/WP.29/78/Rev.2/Amend.1).
   
      1. LISA
      
         TEATIS
      
      (suurim formaat: A4 (210 × 297 mm))
      
         
   
   
      2. LISA
      
         TÜÜBIKINNITUSMÄRGI KUJUNDUS
      
      
         
      a ≥ 5 mm
      Eespool kujutatud tüübikinnitusmärgiga esilatern on saanud tüübikinnituse Madalmaades (E4) ja kannab tüübikinnitusnumbrit 00243. Tüübikinnitusnumbri esimesed kaks kohta näitavad, et tüübikinnitus on antud vastavalt käesoleva eeskirja originaalversioonile.
      
         Märkus:
      
      Tüübikinnitusnumber märgitakse ringjoone lähedale ja E-tähe kohale või alla või E-tähest paremale või vasakule. Tüübikinnitusnumbri numbrid peavad olema E-tähe suhtes samal pool ja tähega samas suunas. Rooma numbrite kasutamisest tüübikinnitusnumbrites tuleks hoiduda, et vältida segiajamist muude sümbolitega.
   
   
      3. LISA
      
         FOTOMEETRILISED MÕÕTMISED
      
      
                  1.
               
               
                  Mõõtmiste sooritamiseks paigutatakse mõõteekraan 10 meetri kaugusele esilaterna ette, lambi hõõgniiti punktiga HV ühendava joone suhtes risti; joon HH peab olema horisontaalne. Põiki asetseva hõõgniidiga laternate hõõgniit peab mõõtmiste ajal asetsema võimalikult horisontaalselt.
               
            
                  2.
               
               
                  Külgsuunas peab esilatern olema suunatud nii, et selle valgusvihk paikneb vertikaaljoone VV suhtes võimalikult sümmeetriliselt.
               
            
                  3.
               
               
                  Vertikaalsuunas peab esilatern olema suunatud nii, et valgustustihedus punktis HV on 2 lx. Neil tingimustel peab varju piir paiknema joone HH ning joone H-100 mm vahel.
               
            
                  4.
               
               
                  Kui esilatern on suunatud vastavalt punktidele 2 ja 3, peab valgustustihedus vastama allpool nimetatud väärtustele.
                  
                              4.1.
                           
                           
                              joonel HH ja selle kohal: kuni 2 lx;
                           
                        
                              4.2.
                           
                           
                              joonel, mis paikneb 300 mm allpool joont HH ning ulatub vertikaaljoone VV kummalgi poolel 900 mm kaugusele: vähemalt 8 lx;
                           
                        
                              4.3.
                           
                           
                              joonel, mis paikneb 600 mm allpool joont HH ning ulatub vertikaaljoone VV kummalgi poolel 900 mm kaugusele: vähemalt 4 lx.
                           
                        
            Mõõteekraan
      
         
      (mõõtmed on millimeetrites kauguse kohta 10 meetrit)
   
   
      4. LISA
      
         TOODANGU VASTAVUSE KONTROLLIMISE MENETLUSE MIINIMUMNÕUDED
      
      1.   ÜLDOSA
      
                  1.1.
               
               
                  Vastavusnõudeid peetakse käesoleva eeskirja nõuete kohaselt mehaanilisest ja geomeetrilisest seisukohast täidetuks, kui erinevused ei ületa vältimatuid tootmishälbeid.
               
            
                  1.2.
               
               
                  Masstoodanguna valmistatavate esilaternate vastavust fotomeetriliste tööparameetrite nõuetele ei vaidlustata, kui juhuslikult valitud ja standardse hõõglambiga varustatud laternate fotomeetriliste tööparameetrite katsetamisel ei erine ükski mõõdetud väärtus käesoleva eeskirjaga ettenähtud väärtustest enam kui 20 %.
               
            
                  1.3.
               
               
                  Kui eespool kirjeldatud katsete tulemused ei vasta nõuetele, korratakse esilaterna katseid teise standardse hõõglambiga.
               
            
                  1.4.
               
               
                  Ilmsete defektidega esilaternaid ei võeta arvesse.
               
            
                  1.5.
               
               
                  Kui tegemist on esilaternaga, milles kasutatakse A-standardile vastava värvustemperatuuriga hõõglampi, peavad värvsuskoordinaadid vastama nõuetele.
                  Kui värvitu hõõglambiga varustatud esilatern kiirgab valikkollast valgust, peavad selle fotomeetrilised tööparameetrid vastama käesoleva eeskirjaga ettenähtud väärtustele, mida on korrutatud koefitsiendiga 0,84.
               
            2.   TOOTJAPOOLSELE VASTAVUSKONTROLLILE ESITATAVAD MIINIMUMNÕUDED
      Tüübikinnitusmärgi omanik peab sobiva ajavahemiku järel tegema iga esilaternatüübiga vähemalt järgmised katsed. Katsed peavad vastama käesoleva eeskirja sätetele.
      Kui mõni näidis ei vasta asjaomase katsetüübi nõuetele, tuleb võtta muud näidised ja katsetada neid. Tootja peab võtma meetmeid, et tagada toodangu vastavus nõuetele.
      2.1.   Katsete laad
      Käesoleva eeskirja nõuetele vastavuse katsed tehakse fotomeetriliste omaduste kontrollimiseks.
      2.2.   Katsemeetodid
      
                  2.2.1.
               
               
                  Katsed tehakse üldiselt käesolevas eeskirjas kirjeldatud meetodite järgi.
               
            
                  2.2.2.
               
               
                  Tootja tehtavatel nõuetele vastavuse katsetel võib tüübikinnituskatsete eest vastutava pädeva asutuse nõusolekul kasutada võrdväärseid meetodeid. Tootjal on kohustus tõendada, et kasutatavad meetodid on käesolevas eeskirjas sätestatud meetoditega võrdväärsed.
               
            
                  2.2.3.
               
               
                  Punktide 2.2.1 ja 2.2.2 kohaldamine nõuab katseseadmete regulaarset kalibreerimist ja nende mõõteandmed peavad vastama pädeva asutuse tehtud mõõtmiste tulemustele.
               
            
                  2.2.4.
               
               
                  Kõikidel juhtudel, kuid eriti halduslikul kontrollimisel ja proovivõtmisel, tuleb võrdlusmeetoditena kasutada käesolevas eeskirjas sätestatud meetodeid.
               
            2.3.   Proovivõtt
      Esilaternate näidised valitakse ühtliku partii hulgast juhuslikkuse põhimõttel. Ühtlik partii tähendab tootja tootmismeetodite kohaselt määratletud sama tüüpi esilaternate rühma.
      Hindamine hõlmab tavaliselt ühe tehase seeriatoodangut. Tootja võib siiski koguda sama tüübi kohta andmeid eri tehastest, kui need tehased töötavad sama kvaliteedisüsteemi ja -juhtimise alusel.
      2.4.   Mõõdetud ja registreeritud fotomeetrilised parameetrid
      Esilaternate näidistel tehakse fotomeetrilised mõõtmised käesolevas eeskirjas ettenähtud punktides, tulemid võetakse punktides HV, LH, RH, L 600 ja R 600.
      2.5.   Nõuetele vastavuse kriteeriumid
      Tootja peab katsetulemused statistiliselt töötlema ning määrama koos pädeva asutusega kindlaks oma toodete nõuetele vastavust reguleerivad kriteeriumid nii, et on täidetud käesoleva eeskirja punktis 9.1 sätestatud toodete vastavushindamise nõuded.
      Toodete nõuetele vastavuse kriteeriumid peavad olema niisugused, et 5. lisas kirjeldatud pistelise kontrolli (esimese proovivõtu) puhul on kontrolli läbimise minimaalne tõenäosus 0,95 (95 % usaldatavusega).
   
   
      5. LISA
      
         KONTROLLIJA TEOSTATAVALE PROOVIVÕTULE ESITATAVAD MIINIMUMNÕUDED
      
      1.   ÜLDOSA
      
                  1.1.
               
               
                  Vastavusnõudeid peetakse käesoleva eeskirja nõuete kohaselt mehaanilisest ja geomeetrilisest seisukohast täidetuks, kui erinevused ei ületa vältimatuid tootmishälbeid.
               
            
                  1.2.
               
               
                  Masstoodanguna valmistatavate esilaternate vastavust fotomeetriliste tööparameetrite nõuetele ei vaidlustata, kui juhuslikult valitud ja standardse hõõglambiga varustatud laternate fotomeetriliste tööparameetrite katsetamisel ei erine ükski mõõdetud väärtus käesoleva eeskirjaga ettenähtud väärtustest enam kui 20 %.
               
            
                  1.3.
               
               
                  Kui tegemist on esilaternaga, milles kasutatakse A-standardile vastava värvustemperatuuriga hõõglampi, tuleb järgida värvsuskoordinaate.
                  Kui värvitu hõõglambiga varustatud esilatern kiirgab valikkollast valgust, tuleb selle fotomeetrilised tööparameetrid korrutada läbi koefitsiendiga 0,84.
               
            2.   ESIMENE PROOVIVÕTT
      Esimesel proovivõtul valitakse juhuslikkuse põhimõttel neli esilaternat. Esimene kahest laternast koosnev näidis märgistatakse tähega A ja teine tähega B.
      2.1.   Nõuetele vastavust ei vaidlustata
      2.1.1.   Vastavalt käesoleva lisa joonisel 1 kujutatud proovivõtu menetlusele ei vaidlustata masstoodanguna valmistatavate esilaternate nõuetele vastavust, kui esilaternate mõõteväärtuste kõrvalekalded ebasoodsas suunas on järgmised:
      2.1.1.1.   näidis A
      
                  A1:
               
               
                  ühel esilaternal
               
               
                  0 protsenti
               
            
                  ühel esilaternal mitte rohkem kui
               
               
                  20 protsenti
               
            
                  A2:
               
               
                  mõlemal esilaternal rohkem kui
               
               
                  0 protsenti
               
            
                  kuid mitte rohkem kui
               
               
                  20 protsenti
               
            edasi näidisele B
      2.1.1.2.   näidis B
      
                  B1:
               
               
                  mõlemal esilaternal
               
               
                  0 protsenti
               
            2.2.   Nõuetele vastavus vaidlustatakse
      2.2.1.   Vastavalt käesoleva lisa joonisel 1 kujutatud proovivõtu menetlusele tuleb masstoodanguna valmistatavate esilaternate nõuetele vastavus vaidlustada ja tootjalt toodangu nõuetele vastavaks muutmist (ühtlustamist) nõuda juhul, kui esilaternate mõõteväärtuste kõrvalekalded on järgmised:
      2.2.1.1.   näidis A
      
                  A3:
               
               
                  ühel esilaternal mitte rohkem kui
               
               
                  20 protsenti
               
            
                  ühel esilaternal rohkem kui
               
               
                  20 protsenti
               
            
                  kuid mitte rohkem kui
               
               
                  30 protsenti
               
            2.2.1.2.   näidis B
      
                  B2:
               
               
                  A2 korral
               
            
                  ühel esilaternal rohkem kui
               
               
                  0 protsenti
               
            
                  kuid mitte rohkem kui
               
               
                  20 protsenti
               
            
                  ühel esilaternal mitte rohkem kui
               
               
                  20 protsenti
               
            
                  B3:
               
               
                  A2 korral
               
            
                  ühel esilaternal
               
               
                  0 protsenti
               
            
                  ühel esilaternal rohkem kui
               
               
                  20 protsenti
               
            
                  kuid mitte rohkem kui
               
               
                  30 protsenti
               
            2.3.   Tüübikinnituse tühistamine
      Nõuetele vastavus tuleb vaidlustada ja punkti 10 sätteid kohaldada juhul, kui käesoleva lisa joonisel 1 kujutatud proovivõtu menetlust järgides on esilaternate mõõteväärtuste kõrvalekalded järgmised:
      2.3.1.   näidis A
      
                  A4:
               
               
                  ühel esilaternal mitte rohkem kui
               
               
                  20 protsenti
               
            
                  ühel esilaternal rohkem kui
               
               
                  30 protsenti
               
            
                  A5:
               
               
                  mõlemal esilaternal rohkem kui
               
               
                  20 protsenti
               
            2.3.2.   näidis B
      
                  B4:
               
               
                  A2 korral
               
            
                  ühel esilaternal rohkem kui
               
               
                  0 protsenti
               
            
                  kuid mitte rohkem kui
               
               
                  20 protsenti
               
            
                  ühel esilaternal rohkem kui
               
               
                  20 protsenti
               
            
                  B5:
               
               
                  A2 korral
               
            
                  mõlemal esilaternal rohkem kui
               
               
                  20 protsenti
               
            
                  B6:
               
               
                  A2 korral
               
            
                  ühel esilaternal
               
               
                  0 protsenti
               
            
                  ühel esilaternal rohkem kui
               
               
                  30 protsenti
               
            3.   KORDUV PROOVIVÕTT
      A3, B2 ja B3 puhul tuleb hiljemalt kaks kuud pärast teatamist võtta uued näidised: kahest esilaternast koosnev kolmas näidis C ja kahest esilaternast koosnev neljas näidis D, mis valitakse pärast toodangu ühtlustamist valminud kauba varude hulgast.
      3.1.   Nõuetele vastavust ei vaidlustata
      3.1.1.   Vastavalt käesoleva lisa joonisel 1 kujutatud proovivõtu menetlusele ei vaidlustata masstoodanguna valmistatavate esilaternate nõuetele vastavust juhul, kui esilaternate mõõteväärtuste kõrvalekalded on järgmised:
      3.1.1.1.   näidis C
      
                  C1:
               
               
                  ühel esilaternal
               
               
                  0 protsenti
               
            
                  ühel esilaternal mitte rohkem kui
               
               
                  20 protsenti
               
            
                  C2:
               
               
                  mõlemal esilaternal rohkem kui
               
               
                  0 protsenti
               
            
                  kuid mitte rohkem kui
               
               
                  20 protsenti
               
            edasi näidisele D
      3.1.1.2.   näidis D
      
                  D1:
               
               
                  C2 korral
               
            
                  mõlemal esilaternal
               
               
                  0 protsenti
               
            3.2.   Nõuetele vastavus vaidlustatakse
      3.2.1.   Vastavalt käesoleva lisa joonisel 1 kujutatud proovivõtu menetlusele tuleb masstoodanguna valmistatavate esilaternate nõuetele vastavus vaidlustada ja tootjalt toodangu nõuetele vastavaks muutmist (ühtlustamist) nõuda juhul, kui esilaternate mõõteväärtuste kõrvalekalded on järgmised:
      3.2.1.1.   näidis D
      
                  D2:
               
               
                  C2 korral
               
            
                  ühel esilaternal rohkem kui
               
               
                  0 protsenti
               
            
                  kuid mitte rohkem kui
               
               
                  20 protsenti
               
            
                  ühel esilaternal mitte rohkem kui
               
               
                  20 protsenti
               
            3.3.   Tüübikinnituse tühistamine
      Nõuetele vastavus tuleb vaidlustada ja punkti 10 sätteid kohaldada juhul, kui käesoleva lisa joonisel 1 kujutatud proovivõtu menetlust järgides on esilaternate mõõteväärtuste kõrvalekalded järgmised:
      3.3.1.   näidis C
      
                  C3:
               
               
                  ühel esilaternal mitte rohkem kui
               
               
                  20 protsenti
               
            
                  ühel esilaternal rohkem kui
               
               
                  20 protsenti
               
            
                  C4:
               
               
                  mõlemal esilaternal rohkem kui
               
               
                  20 protsenti
               
            3.3.2.   näidis D
      
                  D3:
               
               
                  C2 korral
               
            
                  ühel esilaternal 0 või rohkem kui
               
               
                  0 protsenti
               
            
                  ühel esilaternal rohkem kui
               
               
                  20 protsenti